**Tom Kristensen: Angst (1930)**

Tom Kristensens roman *Hærværk* fra 1930 er blevet en klassiker. Her følger vi den fordrukne kulturjournalist Ole Jastraus kaotiske liv, der effektivt bringer ham ud af ægteskab og andre solide forankringer i livet. Bogen er blevet set som en nøgleroman om Kristensens egen tid som litteraturanmelder på Politiken. Digtet "Angst" stammer herfra.

Læs mere om [Tom Kristensen](https://litteraturenshuse.systime.dk/index.php?id=2034).

**Tom Kristensen: Angst**

Asiatisk i vælde er angsten.
Den er modnet med umodne aar.
Og jeg føler det dagligt i hjertet,
som om fastlande dagligt forgaar.

Men min angst maa forløses i længsel
og i syner af rædsel og nød.
Jeg har længtes mod skibskatastrofer
og mod hærværk og pludselig død.

Jeg har længtes mod brændende byer
og mod menneskeracer paa flugt,
mod et opbrud, som ramte alverden,
og et jordskælv, som kaldtes Guds tugt.

Tom Kristensen: Angst (1930). I: Samlede digte. Gyldendal, 1997